Ministerul Afacerilor Interne anunță, într-o postare pe pagina de Facebook, că amenzile de circulație vor putea fi achitate începând de astăzi la jumătate din minimul prevăzut de actul normativ în termen de 15 zile de la data înâmănării sau comunicării procesului-verbal, în loc de 48 de ore, cum este în prezent.

„Cu alte cuvinte, dacă agentul constatator vă aplică o amendă de 200 de lei, iar minimul prevăzut de lege este 100 de lei, dumneavoastră veți putea achita în termen de 15 zile calendaristice doar 50 de lei.”, se arată în mesajul postat pe pagina de Facebook a MAI.

De asemenea, o altă modificare ce va intra în vigoare de astăzi prevede că amenzile nu vor mai putea fi achitate la polițist, „eliminăm, astfel, orice schimb de bani între cetățean și polițist”, notează MAI.